<classify> MAMLAKA ya Usafi ri wa Anga Tanzania TCAA, imevifunga na kuzuia matumizi ya viwanja vya ndege vidogo 208 kutokana na kukiuka kanuni za usafi ri wa anga.Mkurugenzi Mkuu wa TCAA, Hamza Johari aliwaambia wanahabari ofisini kwake jana Dar es Salaam kuwa Kanuni ya 323 na kanuni nyingine za Usafiri wa Anga za Viwanja vya Ndege za Mwaka 2017, zinakataza uendeshaji wa viwanja vya ndege bila kupata usajili au leseni iliyotolewa na mamlaka hiyo.Mei 6, mwaka huu TCAA ilitoa muda wa hadi kufikia Desemba 31, 2019, wamiliki na waendeshaji wote wa viwanja vya ndege nchini, kutimiza matakwa ya kanuni kwa kusajili na kupata leseni za viwanja vyao. Hatua hii ilitokana na uhakiki uliofanywa na mamlaka hiyo katika viwanja vyake, kubaini namna vinavyokidhi matakwa ya sheria na kanuni likiwamo suala la usalama.Tanzania ina jumla ya viwanja vya ndege 643. Johari alisema: Katika uhakiki huo uliofanywa kwa takriban miezi mitatu, tulibaini viwanja vidogo 208 havikidhi masharti ya kisheria maana havina usajili wala leseni na havitumiki kabisa; ni mapori tu ndiyo maana tumeamua kuvitoa kwenye daftari maana vinavyotumika ndivyo wahusika wameleta maombi.Kwa mujibu wa Mkurugenzi Mkuu huyo wa TCAA, viwanja hivyo vimeondolewa katika rejista ya viwanja vya ndege na havitaruhusiwa kutumika bila idhini ya Mamlaka ya Usafiri wa Anga. Imebainika kuwa licha ya TCAA kutoa muda wa hadi kufikia Desemba 31, 2019 wamiliki na waendeshaji wote wa viwanja vya ndege kutimiza matakwa ya kanuni kwa kusajili na kupata leseni za viwanja vyao, ni wamiliki wa viwanja vidogo 120 pekee, walioitikia mwito na kujitokeza kuomba kuongezwa muda ili wakamilishe taratibu.Kwa kuzingatia hayo, mamlaka imeongeza muda hadi Machi 31, 2020 kutimiza matakwa yaliyoanishwa katika Sehemu ya lll, Sehemu ya IV na Sehemu ya V za Kanuni za Usalama wa Anga za Viwanja vya Ndege za Mwaka 2017, alisema Johari.Baada ya kufungwa viwanja hivyo, Tanzania sasa vinabaki viwanja 435 vikiwamo vilivyoomba kuongezwa muda ili kukamilisha taratibu za usajili na leseni.  <topic>: kitaifa 